मीटर बाहर निकाले जाने पर जताया विरोध सड़क जाम कर किया प्रदर्शन
बिजलीकी घरेलू खपत वाले मीटर घरों से बाहर निकालने के मामले को लेकर गांव पूहला दिन भर पुलिस छावनी बना रहा। भारतीय किसान यूनियन और पावरकाॅम के अधिकारियों बीच दिन भर चल रहा तनाव उस समय संघर्ष का रूप धारण कर गया जब किसान यूनियन की अगुवाई में इकट्ठे हुए लोगों ने नहर के पुल पर सड़क जाम लगाकर आवाजाई ठप कर दी। सड़क जाम में गांव पूहला के पुरूषों के अलावा बड़ी संख्या में महिलाओं ने भी भाग लिया।
जानकारी के मुताबिक बिजली सप्लाई वाले मीटर घरों से बाहर निकालने आए पावरकाम का ठेकेदार अपने लाव लश्कर समेत आज सुबह गांव पूहला में पहुंचा। कार्यकारी इंजीनियर गगनदीप सिंगला, एसडीओ नथाना जगजीत सिंह, एसडीओ भगता मोहन सिंह पर आधारित टीम ने इस मामले की अगुवाई की। वह अपने साथ बड़ी संख्या पुलिस फोर्स भी लेकर आए। ठेकेदार के साथ आए वर्करों ने आते ही बिजली के खंभो से बिजली की केवल उतार कर मीटर बाहर निकालने की कार्रवाई आरंभ कर दी। अभी दस के करीब मीटर बाहर निकाले थे कि इस संबंधी गुरुद्वारे के स्पीकर द्वारा गांव निवासियों को सूचना दी गई। भारतीय किसान यूनियन के स्थानीय नेताओं की अगुवाई में बड़ी संख्या में गांव निवासी नहर किनारे इकट्ठे होकर मीटर बाहर निकालने का विरोध करने लगे। इससे दोनों के बीच तनाव बढ़ गया और ठेकेदार के वर्करों ने काम बंद कर दिया। इसी दौरान अधिकारियों ने नायब तहसीलदार नथाना सुखचरन सिंह चंनी और एसएचओ नथाना सुनील कुमार को साथ लेकर यूनियन नेताओं से बातचीत द्वारा समस्या हल करने का प्रयास किया लेकिन बातचीत बेनतीजा रहने पर इकट्ठे हुए लोगों ने रोष धरना लगा दिया। भारतीय किसान यूनियन ने स्थानीय नेताओं बलजीत सिंह, अवतार सिंह, तरसेम सिंह, अमरजीत सिंह एवं मजदूर मुक्ति मोर्चा के परमजीत सिंह ने इस मौके लोगों को संबोधित करते हुए सरकारी नीतियों की कड़ी आलोचना की। सप्लाई की केबल उतार कर ले गए और पावरकाम के अधिकारी भी वहां से खिसक गए हैं। धरने में बैठे लोगों को जब केबल उतारे जाने का पता चला तो उन्होंने सड़क जाम लगा दिया। धरनाकर्मियों की मांग पर उतारी गई केबल वापिस जोड़े जाने पर सड़क आवाजाई बहाल हुई।
सड़क जाम कर धरना देते हुए गांव पुहला के लोग किसान यूनियन नेता
गांव पूहला के किसान अर्मजीत सिंह, गुरदीप सिंह,जस्वीर सिंह,दर्शन सिंह और बेअंत सिंह ने बताया कि वह अपने घरों के बिल समय पर अदा करते हैं तथा बिजली चोरी करने के निकट भी नहीं जाते फिर उनके घरों के मीटर बाहर निकालने की जरूरत क्यों पड़ी। दलित परिवारों से सबंधित गुरमीत सिंह, गेब सिंह और बिंदर सिंह ने बताया कि उनके घरों में बिजली की जरूरत उतनी है जितनी की सरकार द्वारा बिलों में छूट दी गई है।
सिर्फ दो गांव जिसमें घर के अंदर लगा है मीटर
इंजीनियरगगनदीप सिंगला ने बताया कि उपमंडल नथाना के सिर्फ पूहला और गिदड़ ही ऐसे दो गांव हैं जिसके घरों के मीटर बाहर नहीं निकाले जा सके। उन्होंने बताया कि गांव पूहला में आज मीटर बाहर निकालने के समय ठेकेदार के वर्करों ने जिस जगह से केबल उतार ली थी उन घरों की सप्लाई चलाने के लिए फिर से केबल लगा दी गई है।
hin_Deva hin_Deva hin_Deva bho_Deva hin_Deva hin_Deva hin_Deva